Source: http://www.csmoradea.ro/csm-csu-oradea-este-la-o-victorie-de-titlul-national-situatie-in-care-s-a-mai-aflat-in-2014-si-2016/
Timestamp: 2018-06-18 15:10:28+00:00

Document:
www.csmoradea.ro | CSM CSU Oradea este la o victorie de titlul național. Situație în care s-a mai aflat în 2014 și 2016!
CSM Oradea conduce cu scorul general de 2-1 pentru a 2-a oară în istorie într-o finală de Liga Națională. Formația bihoreană a ajuns la această situație în urma victoriei repurtate în Meciul 3 al seriei cu CSM Steaua EximBank București, din finala LNBM 2018. Rezultatul final al celei de-a 3-a partide din seria cu CSM Steaua EximBank a fost de 94-70.
Cele două protagoniste s-au aflat la egalitate, scor general 1-1, după primele două partide ale seriei. Acestea s-au desfășurat la Arena Antonio Alexe din Oradea. Leii Roșii au câștigat Meciul 1 cu 86-73 pentru ca echipa din capitală să se impună cu 75-70 în Meciul 2.
Anterior, CSM CSU Oradea s-a aflat la egalitate în finala LNBM, scor general 1-1, cu BC Mureș în 2016, respectiv cu CSU Asesoft Ploiești în 2014.
La seria cu BC Mureș, Oradea a învins în Meciul 3, tot în deplasare, scor 81-72, pentru a trece al conducere cu 2-1 la general. Ulterior, bihorenii au pierdut Meciul 4, tot în deplasare, pentru ca în Meciul 5 să învingă și să devină campioni naționali.
La seria cu CSU Asesoft Ploiești, CSM-ul a pierdut Meciul 3 pe teren propriu. Oradea s-a revanșat în Meciul 4, tot la Arena Antonio Alexe, trimițând finala 2014 în meci decisiv. Atunci prahovenii au învins cu 100-94, devenind campioni.
Așadar, similar precedentelor două prezențe în finala Ligii Naționale de baschet masculin, CSM CSU Oradea se află din nou la un singur pas de trofeu. În 2014 a pierdut cu 3-2 la general. În 2016 a câștigat cu 3-2 la general, după ce a irosit șansa de a închide seria la 2-1, în deplasare. O situație în care se află și acum, în finala LNBM 2018.
Bogdan Țîbîrnă va fi supus unei intervenții c..
Bogdan Țîbîrnă va fi supus unei intervenții chirurgicale la genunchi
Baschet (3,263)

References: CSM 

CSM 
 CSM 
 CSM 
 CSM 
 CSM